umehange - umeschtah - wär seit wohäre gah -  wär seit wo's düregeit - was isch wo agseit -  wär fahrt mit welem mit - är het e heisse schlitte -  är isch ne sowieso - hanspeter - i wott mitcho...  är findet's heiss we me si name uf französisch seit -  är isch e gräui erschiinig - öb'r hocket oder schteit -  2 meter ohni rouschueh - dermasse bi figur -  e maa wie nes ärdbebe - schteu dr mau vor  du loufsch mit dim  meitschi dür d'schpitu-gass  & ihri aute si am see & sie verzeut grad  dass daheim e fläsche rosé im chüeuschrank schteit  & re ds puff i dere schtadt uf e wecker geit  & jitz nimmsch no e biiss vo dim whoppercheese  & überleisch dr scho mau - rein präventiv -    was d' dene i dr bude seisch we d' morn am morge ufschteisch  & weisch dass d' di jitz lieber no zu ihre leisch -  jitz wosch ere grad säge wo dis velo schteit  &  merksch wie dr dr whopper uf d'sandale gheit -  ghörsch reiffe quiitsche - gsehsch zwe drei meter chrom  & bläch & drinn dr hanspeter & du gsehsch wie sie iischtigt -  wie sie näbenang hocke - är isch dr king -  du hesch dr burger i de socke - hanspeter -  früecher oder schpäter chunnt dr hanspeter -  hanspeter i warne di - hanspeter i hasse di -  hanspeter & nid numen i - hanspeter gang furt vo hie